ตลาดหุ้นยุโรปเปิดตลาดปรับขึ้น ขานรับผลประกอบการเอกชนแข็งแกร่ง
ตลาดหุ้นยุโรปเปิดตลาดดีดตัวขึ้นในวันนี้ เพราะได้แรงหนุนจากผลประกอบการที่แข็งแกร่งเกินคาดของบริษัทเอกชน รวมถึงบริษัทโรช โฮลดิงส์
22 เม.ย. 2558

ผู้สื่อข่าวรายงาน่า ตลาดหุ้นยุโรปเปิดตลาดดีดตัวขึ้นในวันนี้ เพราะได้แรงหนุนจากผลประกอบการที่แข็งแกร่งเกินคาดของบริษัทเอกชน รวมถึงบริษัทโรช โฮลดิงส์
โดยดัชนี Stoxx Europe 600 ปรับขึ้น 0.6% แตะที่ 411.39 จุด เมื่อเวลาประมาณ 08.10 น. ตามเวลาลอนดอน
ส่วนดัชนี CAC-40 ตลาดหุ้นฝรั่งเศสเปิดที่ 5,210.70 จุด เพิ่มขึ้น 18.06 จุด หรือ +0.35% ดัชนี DAX ตลาดหุ้นเยอรมันเปิดที่ 11,984.39 จุด เพิ่มขึ้น 44.81 จุด หรือ +0.38%
สำหรับตลาดหุ้นยุโรปได้รับปัจจัยบวกจากผลประกอบการที่สดใสของบริษัทเอกชน โดยหุ้นโรช โฮลดิงส์ พุ่งขึ้น 2.5% หลังจากบริษัทเปิดเผยกำไรไตรมาสแรกที่สูงเกินคาด
ขณะที่หุ้นวอลโว่ ทะยานขึ้น 13% หุ้นโรลส์-รอยซ์ โฮลดิงส์ พุ่งขึ้น 4.2% หลังจากทั้งสองบริษัทประกาศแต่งตั้งผู้บริหารคนใหม่